Ivan Vilibor Sinčić među uhićenima je na današnjoj deložaciji Adema Brešaja iz stana na Trgu žrtava fašizma 9 u Zagrebu. Ukupno je uhićeno troje članova Živog Zida, među kojima su još Borna Bjedov i Dilja Kačinari.

Deložirani Adem Brešaj ostao je bez posla nakon 28 godina staža, nema novca, bolestan je. Iz Živog zida javljaju da nisu mogli učiniti više jer im je tek jutros javljeno da će se deložacija održati.

"Do deložacije je došlo zato što je gradski stan denacionaliziran i cijela zgrada vraćena nasljedniku prvobitnog nasljednika. Živi zid nazvao je tek sada u 8.50 ujutro jer nije mogao prije, bio je na očevu sprovodu u Peći na Kosovu", objavio je Živi zid.

Na današnjoj deložaciji Adema Brešaja na Trgu žrtava fašizma 9 uhićeno je troje naših kolega Ivan Vilibor Sinčić, Borna... Posted by Živi zid on 28. rujan 2015

>> Istraživanje vladajućih: SDP dobiva 53, HDZ 51, ORaH 12, Živi zid 8 zastupnika